8.pielikums

Latvijas Investīciju un attīstības aģentūras  
iekšējiem noteikumiem Nr. 1.1-29.1/2022/8

**Pārbaudes lapā Nr.3 iekļauto kritēriju vērtēšanas procedūra**

|  |  |  |  |
| --- | --- | --- | --- |
| **Nr.** | **Kritēriji** | **Procedūra** | **Informācijas avots** |
| 1. | Maksājuma pieprasījums (turpmāk – MP) iesniegts par ārvalstu filmas uzņemšanas Latvijā attiecināmajām izmaksām ne vēlāk kā triju mēnešu laikā pēc filmas filmēšanas beigām Latvijā vai ne vēlāk kā līdz konkrētā kalendārā gada 15. novembrim. | Pārbauda, vai maksājuma pieprasījums ir iesniegts, reģistrēts un pieejams elektroniski valsts platformā biznesa attīstībai [www.business.gov.lv](http://www.business.gov.lv) (turpmāk - [www.business.gov.lv](http://www.business.gov.lv)) vai dokumentu vadības sistēmā “Namejs Enterprise” (turpmāk – DVS) ja MP iesniegts, nosūtot to uz e-pastu [pasts@liaa.gov.lv](mailto:pasts@liaa.gov.lv) vai eAdresi.  Pārbauda, vai:  \*MP par konkrētajā kalendārajā gadā piešķirto līdzfinansējumu ir iesniegts Aģentūrā triju mēnešu laikā pēc filmas filmēšanas beigām Latvijā, bet ne vēlāk kā līdz konkrētā kalendārā gada 15. novembrim;  \*\*ja filmu projekta īstenošana turpinās arī otrajā gadā, tad otrais MP par attiecināmo izmaksu periodu no pirmā filmēšanas gada 16.novembra ir iesniegts Aģentūrā triju mēnešu laikā pēc filmas filmēšanas beigām Latvijā, bet ne vēlāk kā līdz otrā gada 15.novembrim.  Pārbauda, vai MP ir parakstījusi līdzfinansējuma saņēmēja paraksttiesīgā persona:  Ja līdzfinansējuma saņēmējs ir reģistrēts Uzņēmumu reģistrā, tad informāciju par paraksttiesīgo personu pārbauda Lursoft pilnās izziņas sadaļā “Valde” un “Prokūru saraksts”. MP pievieno izdruku (PDF formātā) no Lursoft (izdrukai jāsatur informācija – atbalsta saņēmēja nosaukums, uzņēmējdarbības forma, reģistrācijas numurs, juridiskā adrese, informācija par likvidācijas procesiem, aktuālajiem maksātnespējas procesiem, pamatkapitālu, darbības veidu, dalībnieku sarakstu un dalību citos uzņēmumos)  Ja līdzfinansējuma saņēmējs ir ārvalstu filmu producents, tad informāciju par paraksttiesīgo personu iegūst no MP pievienotās izdrukas no reģistriem vai publiski pieejamas saites.  Ja MP nav parakstījusi paraksttiesīgā persona, pārbauda, vai projekta iesniegumam vai MP ir pievienota pilnvara, kas parakstīta ar drošu elektronisko parakstu.  Ja projekta iesniegumam vai MP nav pievienota pilnvara, kas parakstīta ar drošu elektronisko parakstu, sagatavo lēmumu par MP atstāšanu bez virzības, nosakot termiņu konstatēto trūkumu novēršanai. | 1. MP; 2. [www.business.gov.lv](http://www.business.gov.lv) 3. DVS 4. Lursoft |
| 2. | Līdzfinansējuma saņēmējam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 1000 *euro,* izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums*.* | Ja MP iesniedzējs ir Latvijas filmu producents, tad pārbauda, vai līdzfinansējuma saņēmējam saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju MP iesniegšanas dienā nav nodokļu vai nodevu parādi, kas pārsniedz 1000 *euro,* izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums*.*  Ja līdzfinansējuma saņēmējam saskaņā ar VID administrēto nodokļu (nodevu) parādnieku datubāzē pieejamo informāciju uz pēdējo pieejamo aktualizācijas datumu MP iesniegšanas dienā vai vēlāk ir nodokļu vai nodevu parādi, kas pārsniedz 1000 *euro,* izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums*,* tad, pieprasot papildu informāciju MP izvērtēšanai, tiek lūgts 10 darba dienu laikā nomaksāt nodokļu (nodevu) parādu un par nomaksu informēt aģentūru.  VID izziņa par nodokļu (nodevu) parādu neesamību jāpievieno PL.  Ja MP iesniedzējs ir ārvalstu filmu producents, tad pārbauda, vai MP ir pievienota attiecīgās valsts kompetentas iestādes izdota izziņa, kas apliecina, ka līdzfinansējuma saņēmējam nav nodokļu vai nodevu parādi, kas pārsniedz 1000 *euro,* izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums, un kas nav izsniegta agrākā kā piecas darba dienas pirms MP iesniegšanas.  Ja līdzfinansējuma saņēmējam saskaņā ar attiecīgās valsts kompetentas iestādes izdotu izziņu ir nodokļu vai nodevu parādi, kas pārsniedz 1000 *euro,* izņemot nodokļu maksājumus, kuriem ir piešķirts samaksas termiņa pagarinājums, noslēgta vienošanās par labprātīgu nodokļu samaksu vai noslēgts vienošanās līgums, vai izziņa ir izsniegta agrāk kā piecas darba dienas pirms MP iesniegšanas, tad, pieprasot papildu informāciju MP izvērtēšanai, tiek lūgts desmit darba dienu laikā nomaksāt nodokļu (nodevu) parādu un iesniegt jaunu attiecīgās valsts kompetentas iestādes izdota izziņa, kas apliecina, ka līdzfinansējuma saņēmējam nav nodokļu parādi. | 1. VID administrēto nodokļu (nodevu) parādnieku datu bāze; 2. MP |
| 3. | Līdzfinansējuma saņēmējs, kumulējot Aģentūras sniegto atbalstu ar de minimis atbalstu, kas sniegts citā valsts atbalsta programmā vai ad-hoc atbalsta projektā, par, tai skaitā, vienām un tām pašām attiecināmajām izmaksām, ievēros Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 8. panta 3. un 5. punktu un nepārsniegs maksimāli pieļaujamo atbalsta intensitāti, kas noteikta minētās regulas 54. panta 6. punktā. | Pārbauda, vai līdzfinansējuma saņēmējs ir aizpildījis MP sadaļu “Informācija par līdzfinansējuma saņēmēja saņemto citu publisko finansējumu filmas projektam”.  Ja Aģentūras sniegtais līdzfinansējums tiek kumulēts, tad pārliecinās, vai līdzfinansējuma saņēmējs, kumulējot Aģentūras sniegto līdzfinansējumu ar de minimis atbalstu, kas sniegts citā valsts atbalsta programmā vai ad-hoc atbalsta projektā, par, tai skaitā, vienām un tām pašām attiecināmajām izmaksām, ir ievērojis Komisijas regulas Nr. [651/2014](http://eur-lex.europa.eu/eli/reg/2014/651/oj/?locale=LV) 8. panta 3. un 5. punktu un nepārsniedz maksimāli pieļaujamo atbalsta intensitāti, kas noteikta minētās regulas 54. panta 6. punktā.  Līdzfinansējumu var apvienot ar cita veida publisko finansējumu filmas projektam (tai skaitā Kino centra un Valsts kultūrkapitāla piešķirto finansējumu filmu nozares projektu īstenošanai, kā arī Rīgas pilsētas pašvaldības Rīgas investīciju un tūrisma attīstības aģentūras piešķirto līdzfinansējumu), ja kopējais publiskais finansējums filmas projektam nepārsniedz 50% no filmas projekta kopējām attiecināmajām izmaksām Latvijā. | MP  Kino centra, Valsts kultūrkapitāla fonda un Rīgas pilsētas pašvaldības Rīgas investīciju un tūrisma attīstības aģentūras sniegtā informācija. |
| 4. | MP iesniedzējam un ārvalstu vai Latvijas producentam, t.sk. īpašniekam, valdes locekļiem, patiesā labuma guvējiem, pārstāvēt tiesīgām personām, mātes vai meitas uzņēmumiem u.tml., nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. | Pārbauda, vai Latvijas filmu producentam un ārvalstu filmu producentam, t.sk. īpašniekam, valdes locekļiem, patiesā labuma guvējiem, pārstāvēt tiesīgām personām, mātes vai meitas uzņēmumiem u.tml., nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.  Lursoft AML izziņa gan par Latvijas filmu producentu, gan ārvalstu filmu producentu ir jāpievieno PL. | 1. Lursoft AML izziņa; 2. MP 3. <https://sankcijas.lursoft.lv/> vai 4. https://sankcijas.fid.gov.lv/meklet?advanced=1 |
| 5. | Projekta īstenošanas darbi nav uzsākti pirms projekta iesnieguma iesniegšanas Aģentūrā. | No MP pievienotajiem dokumentiem, t.sk. pakalpojuma līgumiem, Pārbauda, vai atbilstoši projekta iesnieguma sadaļā “Termiņi projekta īstenošanai Latvijā” norādītajam projekta īstenošanas laikam, kā arī atbilstoši citiem MP pievienotajiem dokumentiem, t.sk. pakalpojuma līgumiem, uz projekta iesnieguma iesniegšanas dienu nav uzsākta attiecīgās filmas uzņemšana Latvijā.  Ja kāds no pakalpojuma līgumiem ir noslēgts pirms projekta iesniegšanas un līgumā nav atruna, ka filmēšanas darbi tiks uzsākti pēc projekta iesniegšanas, tad ir uzskatāms, ka projekta īstenošanas darbi ir uzsākti pirms iesnieguma iesniegšanas Aģentūrā. | MP un tam pievienoto pakalpojumu līgumu kopijas. |
| 6. | Filma pilnībā vai daļēji tika uzņemta Latvijā un filmas uzņemšanā tika izmantoti tādu fizisko vai juridisko personu pakalpojumi, kuras ir reģistrētas Latvijā. | Pārbauda, vai MP ir pievienots zvērināta revidenta vai zvērinātu revidentu komercsabiedrības atzinums.  Ja, izvērtējot MP, tiek konstatēts, ka filmā nav piedalījušies līdzfinansējuma saņēmēja iesniegtajā projekta iesniegumā norādītie Latvijas speciālisti (režisors, pirmā plāna lomas tēlotājs, scenārija autors, galvenais operators, galvenais mākslinieks, mūzikas autors u.c.), tad pārbauda, vai MP ir pievienota informācija par līdzvērtīgu Latvijas speciālistu piedalīšanos filmā, un, ja tāda nav pievienota, tad proporcionāli tiek samazināts izmaksātais līdzfinansējuma apmērs. | MP un tam pievienoto pakalpojumu līgumu kopijas.  Zvērināta revidenta vai zvērinātu revidentu komercsabiedrības atzinums. |
| 7. | MP norādītās attiecināmās izmaksas atbilst Ministru kabineta 2022. gada 15. marta noteikumu Nr.173 “Kārtība, kādā ārvalstu filmu uzņemšanai Latvijā tiek piešķirts valsts budžeta līdzfinansējums” (turpmāk – Noteikumi) 22.punktā noteiktajām izmaksu pozīcijām. | Pārbauda, vai MP ir pievienots zvērināta revidenta vai zvērinātu revidentu komercsabiedrības atzinums par filmas projekta īstenošanas gaitā veiktajiem maksājumiem Latvijā, kas apliecina filmas izmaksu atbilstību Noteikumu 22.punktā noteiktajām izmaksu pozīcijām, t.sk. apliecina, ka:   * izmaksās nav iekļautas izmaksas, kas pārskaitītas tādu pakalpojumu sniedzējiem (preču piegādātājiem, būvdarbu veicējiem), kuriem attiecīgo pakalpojumu sniegšana (preču piegāde, būvdarbu veikšana) Uzņēmumu reģistrā un/vai Valsts ieņēmumu dienestā nav reģistrēta kā pamatdarbības veids; * izmaksas veiktas nepastarpināti pakalpojumu sniedzējiem, ar to saprotot, ka starpniecības pakalpojumi nav attiecināmi; * izmaksās nav iekļauts Pievienotās vērtības nodoklis; * Līdzfinansējuma saņēmējs atbalstāmo darbību ietvaros nav veicis darījumus ar saistītajām personām un darījumos nav konstatējamas krāpšanas pazīmes likuma “Par nodokļiem un nodevām” izpratnē. | Zvērināta revidenta vai zvērinātu revidentu komercsabiedrības atzinums. |
| 8. | MP pieprasītā līdzfinansējuma summa nepārsniedz līdzfinansējuma līgumā piešķirto līdzfinansējuma apmēru. | Pārbauda, vai MP pieprasītā līdzfinansējuma summa nepārsniedz līdzfinansējuma līgumā konkrētajā kalendārajā gadā piešķirto līdzfinansējuma apmēru. | 1. MP; 2. Līdzfinansējuma līgums |
| 9. | Līdzfinansējuma intensitāte no attiecināmām izmaksām, kas nav saistītas ar atalgojuma izmaksām, nepārsniedz 20%, bet attiecināmām izmaksām, kas ir saistītas ar atalgojuma izmaksām, nepārsniedz 30%.  Līdzfinansējuma intensitāte no attiecināmām izmaksām 2024.gada atlasē (7.kārta) iesniegtiem projektu iesniegumiem nepārsniedz 20%. | Pārbauda, vai pieprasītā atbalsta intensitāte no attiecināmām izmaksām, kas nav saistītas ar atalgojuma izmaksām, nepārsniedz 20%, bet attiecināmām izmaksām, kas ir saistītas ar atalgojuma izmaksām, nepārsniedz 30%.  Pārbauda, vai pieprasītā atbalsta intensitāte no attiecināmajām izmaksām 2024.gada atlasē (7.kārta) iesniegtajiem projektu iesniegumiem nepārsniedz 20%.  Līdzfinansējuma apmēru aprēķinos noapaļo uz leju līdz divām decimālzīmēm aiz komata. | MP |
| 10. | Ir iesniegti visi attiecināmo izmaksu apliecinošie dokumenti saskaņā ar līdzfinansējuma līgumu. | Pārbauda, vai Aģentūrā ir iesniegti attiecināmo izmaksu apliecinošie dokumenti, kas norādīti līdzfinansējuma līgumā:   * 1. **zvērināta revidenta vai zvērinātu revidentu komercsabiedrības atzinums** par projekta īstenošanas gaitā veiktajiem maksājumiem Latvijā, apstiprinot atskaites par projekta īstenošanas izmaksām Latvijā atbilstību Noteikumu un līdzfinansējuma līguma nosacījumiem, tai skaitā līdzfinansējuma līgumā noteiktajiem termiņiem, līdzfinansējuma līguma 2.sadaļā noteiktajiem attiecināmo izmaksu kritērijiem un projekta iesniegumam pievienotajai tāmei. Zvērināta revidenta vai revidentu komercsabiedrības atzinumam jābūt parakstītam ar drošu elektronisko parakstu un attiecīgi apliecinātam kopā ar atskaiti par projekta īstenošanas izmaksām Latvijā.   2. **detalizēts ziņojums par projekta īstenošanas gaitu un rezultātiem**, tai skaitā norādot detalizētu filmas veidotāju (*crew list*) un aktieru komandu *(cast*);   3. **bankas konta izraksta apliecināta kopija**, kas apliecina, ka filmas producents ir ieskaitījis projekta īstenošanas laikā Latvijā izlietoto ārvalsts finansējumu līdzfinansējuma saņēmēja kontā;   4. **informācija par līdzfinansējuma saņēmēja un filmas producenta sadarbības noteikumiem** attiecībā uz projekta finansēšanas modeli, tai skaitā, Aģentūras izmaksātā līdzfinansējuma izlietojumu;   5. **5 (pieci) attēli elektroniskā formātā JEPG/300 DPI**, kas attēlo filmas uzņemšanu Latvijā (darba momentus). Līdzfinansējuma saņēmējs ir atbildīgs par Aģentūrai nodoto autordarbu izmantošanas tiesību saņemšanu no darba autora. Gadījumā, ja autors vai cita trešā persona izvirza Aģentūrai pretenzijas par līdzfinansējuma saņēmēja nodoto autordarbu izmantošanu, līdzfinansējuma saņēmējs uzņemas risināt šādas pretenzijas;   6. **atlasīts Latvijā uzfilmētais filmas materiāls MP4 formātā** vai norāde uz materiāla atrašanās vietu interneta vidē (ar lejupielādes funkcionalitāti). | MP |
| 11. | MP norādītais bankas norēķinu konts ir līdzfinansējuma saņēmēja konts. | Pārbauda, vai MP ir pievienots dokuments (bankas līguma kopija, konta izdruka, VID EDS izdruka ar kontu reģistra datiem u.c.), kurā var identificēt līdzfinansējuma saņēmēja kontu un tas atbilst MP sadaļā “Norēķina rekvizīti” norādītajam bankas norēķinu kontam. | MP |
| 12. | Svešvalodā iesniegtiem dokumentiem ir pievienoti šo dokumentu tulkojumi. | Pārbauda, vai svešvalodā iesniegtajiem dokumentiem (līgumiem, darījumu apliecinošajiem dokumentiem, maksājumu apliecinošajiem dokumentiem) ir pievienoti šo dokumentu tulkojumi valsts valodā atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. MP pievienotos dokumentus var iesniegt svešvalodā, bet, ja tajos norādītā informācija Aģentūrai nebūs saprotama, tad Aģentūrai ir tiesības pieprasīt dokumentu tulkojumus. | MP |
| 13. | Pārskats par projekta īstenošanas rezultātā samaksāto pievienotās vērtības nodokļa apmēru. | Pārbauda, vai MP ir pievienots pārskats par pievienotās vērtības nodokļa samaksu Noteikumu 21.21.apakšpunktā noteiktajā apmērā (ne mazāk kā 14 % no attiecināmo izmaksu kopsummas). Ja iepriekš minētais pārskats MP nav pievienots, MAIN atbildīgais nodarbinātais lūdz to iesniegt.  MAIN atbildīgais nodarbinātais sagatavo lēmuma projektu, ko paraksta Aģentūras direktors, par atteikumu izmaksāt līdzfinansējumu vai tā daļu, ja projekta iesnieguma iesniedzējs pēc atkārtota pieprasījuma (ja bija nepieciešams) nav iesniedzis pārskatu, kas apliecina faktisko pievienotās vērtības nodokļa samaksu, vai atbilstoši iesniegtajā pārskatā norādītajai informācijai faktiski samaksātā pievienotās vērtības nodokļa summa no attiecināmo izmaksu kopsummas nesasniedz vismaz to apmēru %, ko līdzfinansējuma saņēmējs bija norādījis pārskatā par plānoto pievienotās vērtības nodokļa samaksu, atbilstoši Noteikumu 21.21.apakšpunktam. | MP |